ವಿವಾಹಿತ ಮಹಿಳೆಯ ಖಾಸಗಿ ವೀಡಿಯೋ ಇಟ್ಕೊಂಡು ದೈಹಿಕ ಸಂಪರ್ಕಕ್ಕೆ ಪೀಡಿಸುತ್ತಿದ್ದ ಕಾಮುಕ ಅರೆಸ್ಟ್

ಬೆಂಗಳೂರು: ವಿವಾಹಿತ ಮಹಿಳೆಯ (Women) ಖಾಸಗಿ ವೀಡಿಯೋ (Private Video) ವೈರಲ್ ಮಾಡಿದ್ದ ಆರೋಪಿಯನ್ನು ಬೆಂಗಳೂರು (Bengaluru) ಈಶಾನ್ಯ ವಿಭಾಗದ CEN ಪೊಲೀಸರು ಬಂಧಿಸಿದ್ದಾರೆ.

ಬಂಗಾಳ ಮೂಲದ ಸಮರ್ ಪರಿಮಣಿಕಂಠ ಬಂಧಿತ ಕಾಮುಕ. ಕೊಡಿಗೇಹಳ್ಳಿಯ ಬ್ಯೂಟಿ ಪಾರ್ಲರ್‌ವೊಂದರಲ್ಲಿ ಕೋರ್ಸ್ ಕಲಿಯಲು ಬಂದಿದ್ದ 22 ವರ್ಷದ ಮಹಿಳೆ ಜೊತೆ ಆರೋಪಿ ಸಮರ್ ಪರಿಮಣಿಕಂಠ ಪರಿಚಯ ಬೆಳೆಸಿಕೊಂಡು ಬಳಿಕ ಸ್ನೇಹ ಬೆಳೆಸಿ ಮಹಿಳೆಯ ಖಾಸಗಿ ಫೋಟೋ, ವೀಡಿಯೋ ಸಂಗ್ರಹ ಮಾಡಿದ್ದ. ಇದಾದ ಬಳಿಕ ದೈಹಿಕ ಸಂಪರ್ಕಕ್ಕೆ ಪೀಡಿಸುತ್ತಿದ್ದ ಆರೋಪಿಯ ಕಿರುಕುಳ ತಾಳಲಾರದೆ ಸಂತ್ರಸ್ಥೆ ಈಶಾನ್ಯ CEN ಠಾಣೆಯಲ್ಲಿ ದೂರು ದಾಖಲಿಸಿದ್ದಳು. ಇದನ್ನೂ ಓದಿ: ತನ್ನ ಮೇಲೆ ಅತ್ಯಾಚಾರಗೈದ ಆರೋಪಿಯ ತಾಯಿಯ ಮೇಲೆ ಶೂಟೌಟ್, ಅಪ್ರಾಪ್ತೆ ಅರೆಸ್ಟ್

ಜನವರಿ 6 ರಂದು ಬೆಂಗಳೂರು ಈಶಾನ್ಯ CEN ಪೊಲೀಸ್ ಠಾಣೆಯಲ್ಲಿ ಆರೋಪಿ ವಿರುದ್ಧ ಕೇಸ್ ದಾಖಲಾಗಿತ್ತು. ಬ್ಯೂಟಿ ಪಾರ್ಲರ್‌ಗೆ ಕಸ್ಟಮರ್ ಆಗಿ ಬಂದು ಪರಿಚಿತನಾಗಿದ್ದ ಆರೋಪಿ ಸಮರ್ ಪರಿಮಣಿಕಂಠ ಜೊತೆ ಸಂತ್ರಸ್ಥೆ ಕೂಡ ಬಂಗಾಳ ಮೂಲದವಳಾಗಿದ್ದ ಹಿನ್ನೆಲೆ ಇಬ್ಬರ ನಡುವೆ ಸ್ನೇಹ ಬೆಳೆದಿತ್ತು. ಆ ಬಳಿಕ ಹೆಚ್ಚಿನ ಹಣ ಸಂಪಾದನೆ ಮಾಡಲು ಸಂತ್ರಸ್ಥೆಯನ್ನು ಡ್ಯಾನ್ಸ್ ಬಾರ್‌ಗೆ ದೂಡಿದ್ದ. ಜ್ಯುವೆಲ್ಲರಿ ಶಾಪ್‍ನಲ್ಲಿ ಕೆಲಸ ಮಾಡಿಕೊಂಡಿದ್ದ ಸಮರ್ ಪರಿಮಣಿಕಂಠನ ಟಾರ್ಚರ್ ತಾಳಲಾರದೆ ಸಂತ್ರಸ್ಥೆ ವಾಪಾಸ್ ಬಂಗಾಳಕ್ಕೆ ತೆರಳಿ ಬೇರೆ ಯುವಕನೊಂದಿಗೆ ವಿವಾಹವಾಗಿದ್ದಳು. ಇದನ್ನೂ ಓದಿ: 6ನೇ ತರಗತಿ ವಿದ್ಯಾರ್ಥಿ ಹೃದಯಾಘಾತದಿಂದ ಸಾವು

ಆ ಬಳಿಕ ಕಳೆದ ಆರು ತಿಂಗಳ ಹಿಂದೆ ಬೆಂಗಳೂರಿಗೆ ವಾಪಸ್ ಬಂದು ಪತಿಯೊಂದಿಗೆ ವಾಸವಾಗಿದ್ದಳು. ಈ ವಿಚಾರ ತಿಳಿದು ಸಮರ್ ಮಣಿಕಂಠನ್, ಸಂತ್ರಸ್ಥೆಯ ಖಾಸಗಿ ಫೋಟೋ, ವೀಡಿಯೋ ತೋರಿಸಿ ಬ್ಲಾಕ್‍ಮೇಲ್ ಮುಂದುವರಿಸಿದ್ದ. ಸಂತ್ರಸ್ಥೆ ದೈಹಿಕ ಸಂಪರ್ಕಕ್ಕೆ ಒಪ್ಪದಿದ್ದಾಗ ಸಂಬಂಧಿಕರಿಗೆ ಫೋಟೋ, ವೀಡಿಯೋ ಕಳುಹಿಸಿ ವಿಕೃತಿ ಮೆರೆದಿದ್ದ. ಈ ಬಗ್ಗೆ ಸಂತ್ರಸ್ಥೆಯ ದೂರಿನ ಹಿನ್ನೆಲೆ ಪೊಲೀಸರು ಕೇಸ್ ದಾಖಲಿಸಿ ಆರೋಪಿಯನ್ನು ಬಂಧಿಸಿ ತನಿಖೆ ನಡೆಸಿದ್ದಾರೆ.